Den Nord-Cimbriske Tilskuer, 1837-11-16
Indenlandsk. Under 1ste Novbr. d. A. er udkommen en Placat, indeholdende nærmere Bestemmelser i Frd. om Trykkefrihedens Grændser af 27 Septbr. 1799. Som Grund til dette Lovbuds Udstædelse, anfører H. M. Kongen: "At da vi have erfaret, hvorledes Trykkefriheden i en Deel af Dagens Skrifter blev brugt paa en Maade, der ikke svarede til denne Friheds velgjørende Formaal, men derimod efterhaanden kunde undergrave den Tillid til Regjeringen, der for Borgersamfundet er saa vigtig, uden at de hidtil givne Straffebestemmelser ere fundne tilstrækkelige til at hæmme dette Onde, saa have Vi været betænkte paa hvorledes denne Mangel kunde afhielpes." 5 1. Dersom Nogen tiltales for, ved sine i et trykt Skrift eller Blad fremsatte Yttringer angaaende Rigets Forfatning eller dets Love eller Regjeringens Handlinger, at have overtraadt de lovbestemte Grændser for Trykkefriheden, og det befindes, at de paatalte Yttringer, efter den Mening, som de nærmest og naturligst frembyde, indeholde en Overtrædelse af Fr. 27de Septbr. 1799 §§2,3 eller 7, men Domstolene dog, imod Forfatterens Denægtelse og den af ham selv givne Forklaring over disse Yttringer, maatte finde det tvivlsomt, om de af ham ere brugte i foranførste Mening, medens det dog maa erkjendes, at han i alt Fald har gjort sig skyldig i en uforsvarlig Tilsidesættelse af pligtskyldig Opmærksomhed, bliver han derfor at ansee med Bøder til vedkommende Fattigvæsen fra 100 til 500. Rbd. Sølv. § 2. Naar en Forfatter findes skyldig i at have indklædt sine Anmærkninger over Rigets Forfatning, dets Love eller Regjeringens Handlinger i utilbørlige og usømmelige Udtryk, uden at han tillige har forseet sig mod Forordningen af 27. Septbr. 1799 §2, saa skulle Domstolene, under formildende Omstændigheder, være bemyndigede til, i Stedet for den i Forordningens 67 fastsatte Straf, at idømme ham simpelt Fængsel fra 1 til 3 Maaneder eller Bøder til vedkommende Fattigkasse fra 100 til 500 Rbd. Sølv. § 3. Da denne Vor Anordnings § 1 kun indeholder et efter Omstændighederne nødvendigt Tillæg til de i Forordningen af 27 Septbr. 1799 fremsatte Straffebud imod Trykkefrihedens Misbrug, saa ville de Forskrifter, som fornævnte Anordning indeholder angaaende Virkningen. af sammes Overtrædelse, ogsaa være anvendelige naar Forseelse mod foranførste nye Straffebestemmelse er begaaet. Dog ville vi have tilmeldte Forordnings § 20 saaledes formildet, at den, som enten findes skyldig efter nærværende Anordnings § 1 eller som dømmes til en af de i sammes §2 hjemlede mildere Straffe for Overtrædelse af Forordningen af 27 Septbr. 1799 § 7 eller som ansees med Bøder efter samme Forordnings § 12, eller som, ifølge Slutningen af dens § 13 dømmes til Advarsel, skal, naar han ei forhen er befunden i nogen lige Forseelse, kun være den i ovennævnte §20 fastsatte Con sur undergiven i en Tid fra 1 til 5 Aar; og at saafremt den, som forhen engang er dømt for nogen af bemeldte Forseelser, atter maatte gjøre sig skyldig i en af disse, skal han være saadan Censur underkastet i 5 til 10 Aar; hvorimod Forordningens §20 i sin hele Strækning skal være anvendelig, naar Nogen tredie Gang maatte findes skyldig i forommeldte Forseelser. Som følge heraf vil det, i alle de foranførte Tilfælde, ved Dommen være at bestemme, paa hvor lang Tid Forfatteren skal være hiin Censur undergivet. Jøvrigt ville Vi paa ny have de Embedsmænd, som det paaligger at virke mod Trykkefrihedens Misbrug, paa det alvorligste opfordrede til med Jver og Kraft at holde over alle Vore i saa Henseende givne befalinger. (Coll. Td.)